বৃহস্পতিবাৰে মালদ্বীপৰ ৰাজধানী মালেত সংঘটিত হয় এক শোকাৱহ অগ্নিকাণ্ড । বিদেশী শ্ৰমিকৰ বাসগৃহত অগ্নিকাণ্ড সংঘটিত হোৱাৰ ফলত কমেও ১০ জন লোকৰ মৃত্যু হোৱাৰ লগতে কেইবাজনো লোক আহত হয়। অৱসৰ বিনোদনৰ বাবে পর্যটকৰ অন্যতম আকর্ষণস্থলী দ্বীপপুঞ্জটোৰ ৰাজধানীখন বিশ্বৰ অন্যতম ঘন জনবসতিপূৰ্ণ চহৰ।
বিষয়াসকলে জনোৱা মতে বাহন মেৰামতি কৰা গেৰেজৰ পৰা উৎপত্তি হোৱা অগ্নিকাণ্ডত ভস্মীভূত হোৱা এটা অট্টালিকাৰ ওপৰৰ মহলাৰ পৰা ১০টা মৃতদেহ উদ্ধাৰ কৰা হৈছে।এই জুই নিৰ্বাপন কৰিবলৈ প্ৰায় চাৰি ঘণ্টা সময়ৰ প্ৰয়োজন হয় । এজন নিৰাপত্তা বিষয়াই জনোৱা মতে, নিহতসকলৰ ভিতৰত ৯ জন ভাৰতীয় আৰু এজন বাংলাদেশৰ নাগৰিক আছে।
বিদেশী শ্ৰমিকসকলৰ বাবে শোচনীয় ব্যৱস্থাপনাক লৈ চৰকাৰক সমালোচনা কৰিছে মালদ্বীপৰ ৰাজনৈতিক দলসমূহে। মালেৰ ২ লাখ ৫০ হাজাৰ জনসংখ্যাৰ প্ৰায় আধা সংখ্যকেই বহিৰাগত । বেছিভাগে লোকেই বাংলাদেশ, ভাৰত, নেপাল, পাকিস্তান আৰু শ্ৰীলংকাৰ।
ক'ভিড মহামাৰীৰ সময়ত তেওঁলোকৰ দুর্বিষহ জীৱন-যাপনৰ অৱস্থা পোহৰলৈ আহিছিল যেতিয়া স্থানীয় লোকৰ তুলনাত বিদেশী শ্ৰমিকৰ মাজত সংক্ৰমণ তিনিগুণ বেছি দ্ৰুতগতিত বিয়পি পৰিছিল।
বিশ্বৰ আটাইতকৈ দামী চিপ্চৰ বিষয়ে আপুনি বাৰু জানেনে ?
পাঁচখন তৰোৱাল গিলি দুঃসাহসিক খেল প্ৰদর্শন কৰি আহত কিংবদন্তি শিল্পীয়ে যুঁজিছে মৃত্যুৰে , কোন এইগৰাকী শিল্পী !
হিজাব বিৰোধী আন্দোলনত জড়িত যুৱকক ফাঁচী দিয়াৰ পিছত ইৰাণত অগ্নিগর্ভ পৰিস্থিতি, কেনেদৰে সাৱ্যস্ত কৰা হৈছে প্ৰতিবাদ !
"ভইচ ২৪×৭" হৈছে অসম তথা উত্তৰ-পূবৰ লগতে বিশ্বৰ যোগাত্মক খবৰ সমূহ জনমানসত দাঙি ধৰিবলৈ প্ৰয়াস কৰা এক ব্যতিক্ৰমী আৰু সুকীয়া ডিজিটেল মঞ্চ । সমাজ, ৰাজনীতি, সংস্কৃতি, সাহিত্য, আইন আৰু অৰ্থনীতিৰ প্ৰতি বিশেষ দৃষ্টি ৰাখি লগতে স্থানীয় ঘটনাবোৰৰ ওপৰত আলোকপাত কৰা আমাৰ অন্যতম উদ্দেশ্য।
